Neuvoston direktiivi 81/962/ETY, annettu 24 päivänä marraskuuta 1981, elintarvikkeissa sallittuja hapettumisenestoaineita koskevan jäsenvaltioiden lainsäädännön lähentämisestä annetun direktiivin 70/357/ETY muuttamisesta kolmannen kerran



Virallinen lehti nro L 354 , 09/12/1981 s. 0022 - 0022

Suomenk. erityispainos Alue 13 Nide 11 s. 0219

Espanjank. erityispainos: Luku 13 Nide 12 s. 0080

Ruotsink. erityispainos Alue 13 Nide 11 s. 0219

Portugalink. erityispainos: Luku 13 Nide 12 s. 0080



NEUVOSTON DIREKTIIVI, annettu 24 päivänä marraskuuta 1981, elintarvikkeissa sallittuja hapettumisenestoaineita koskevan jäsenvaltioiden lainsäädännön lähentämisestä annetun direktiivin 70/357/ETY muuttamisesta kolmannen kerran (81/962/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että direktiivin 70/357/ETY(4) 2 artiklassa, sellaisena kuin se on viimeksi muutettuna direktiivillä 78/143/ETY(5), säädetään, että jäsenvaltiot saavat pitää voimassa 31 päivään joulukuuta 1980 asti kansallisen lainsäädäntönsä, jonka mukaan sallitaan käyttää kalsiumdinatriumetyleenidiamiinitetra-asetaattia elintarvikkeissa ja etoksikiinia omenoiden ja päärynöiden käsittelyssä, kalsiumdinatriumetyleenidiamiinitetra-asetaatin käyttöä koskevan nykyisen tiedon mukaan tätä ainetta ei voida hyväksyä yhteisön tasolla, siitä huolimatta tämän aineen käyttö voidaan sallia jäsenvaltioissa väliaikaisesti kansallisella tasolla, ei ole vielä mahdollista tehdä lopullista myönteistä tai kielteistä päätöstä etoksikiinin käytön sallimisesta yhteisön tasolla omenoiden ja päärynöiden käsittelyssä, mutta missään tapauksessa tällä käsittelyllä ei voida katsoa olevan hapettumisenestovaikutusta, ja sen vuoksi tämä aine ei kuulu direktiivin 70/357/ETY soveltamisalaan, ja ainetta E 303 ei enää käytetä elintarvikkeissa, ON ANTANUT TÄMÄN DIREKTIIVIN: 1 artikla Muutetaan direktiiviä 70/357/ETY seuraavasti: 1. Korvataan 2 artikla seuraavasti: "2 artikla 1. Sen estämättä, mitä 1 artiklassa säädetään, jäsenvaltiot voivat alueellaan sallia kalsiumdinatriumetyleenidiamiinitetra-asetaatin käytön elintarvikkeissa 31 päivään joulukuuta 1986 asti. 2. Ennen tuota päivää komissio tarkastelee uudelleen 1 kohdan määräyksiä ja tekee neuvostolle ehdotuksen tarvittaviksi muutoksiksi." 2. Poistetaan liitteessä olevasta I osasta aine E 303 "5,6-diasetyyli-L-askorbiinihappo (askorbyylidiasetaatti)". 2 artikla Edellä 1 artiklan 1 kohta tulee voimaan 1 päivänä tammikuuta 1981. 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä joulukuuta 1982 ja ilmoitettava tästä komissiolle välittömästi. 4 artikla Tämä direktiivi on osoitettu kaikille jäsenvaltioille. Tehty Brysselissä 24 päivänä marraskuuta 1981. Neuvoston puolesta Puheenjohtaja N. RIDLEY (1) EYVL N:o C 208, 13.8.1980, s. 5 (2) EYVL N:o C 327, 15.12.1980, s. 8 (3) EYVL N:o C 348, 31.12.1980, s. 4 (4) EYVL N:o L 157, 18.7.1970, s. 31 (5) EYVL N:o L 44, 5.2.1978, s. 18